Diari Oficial de la Generalitat Valenciana


Sumari del DOGV 4993, del 26-04-2005 (2005/3791)

Informació pública de l'aprovació del projecte d'urbanització de la plaça del Col·legi del Patriarca i dels carrers de Salvà i Llibreters.
------------------------------------------------------------------------------------------------------------------------------------------

### Dades del document

Número de DOGV
:   4993

Data del DOGV
:   26-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3791


Organisme emissor
:   Ajuntament de València

Tipus de document
:   Anunci

Informació pública de l'aprovació del projecte d'urbanització de la plaça del Col·legi del Patriarca i dels carrers de Salvà i Llibreters. [2005/Q3791]
  
La Junta de Govern Local, en la sessió ordinària feta el dia 11 de març de 2005, va acordar:
  
«Vist el projecte redactat, la moció del regidor delegat de l'Àrea d'Urbanisme, Habitatge i Qualitat Urbana, els informes del Servici d'Obres d'Infraestructures, de l'Oficina de Supervisió de Projectes, de l'Oficina Economicofinancera, del Servici Fiscal de la Despesa i del Servici de Contractació, s'acorda:
  
Primer
  
Aprovar el projecte d'urbanització de la plaça del Col·legi del Patriarca i dels carrers de Salvà i Llibreters, per un import de 837.343, 91 euros, impost sobre el valor afegit inclòs.
  
Segon
  
Encarregar-ne l'execució a l'empresa Pavasal, SA, codi d'identificació fiscal A/64793664, titular de la contracta global d'obres de reparació, renovació i manteniment dels carrers i camins de la ciutat de València, l'execució de l'esmentat projecte per la quantitat indicada al paràgraf anterior.
  
Tercer
  
La despesa es pagarà amb càrrec a la partida GE 611 6383 60764 segons proposta: 2005/1335, ítem: 2005/25 100.
  
Quart
  
El Servici Gestor procedirà a la publicació d'este projecte en el Diari Oficial de la Generalitat Valenciana, de conformitat amb el que disposen els articles 34, 53 i 59 de la Llei Reguladora de l'Activitat Urbanística de la Generalitat Valenciana».
  
Contra l'acte administratiu transcrit, que és definitiu en via administrativa, i de conformitat amb l'establit en la Llei Reguladora de Règim Jurídic de les Administracions Públiques i del Procediment Administratiu Comú, i en la Llei Reguladora de la Jurisdicció Contenciosa Administrativa, podeu interposar un dels següents recursos:
  
a) Amb caràcter potestatiu, recurs de reposició davant el mateix òrgan que va dictar l'acte recorregut, en el termini d'un mes, comptador des del sendemà de la recepció d'esta notificació.
  
Si transcorre un mes des del sendemà de la interposició del recurs de reposició sense que este s'haja resolt, podeu entendre que s'ha desestimat i podeu interposar un recurs contenciós administratiu, a la vostra elecció davant el Jutjat Contenciós Administratiu de València, en el termini de sis mesos, des d'esta desestimació presumpta.
  
b) Recurs contenciós administratiu, a la vostra elecció, davant el Jutjat Contenciós Administratiu de València, dins del termini de dos mesos, comptadors des del sendemà de la recepció d'esta notificació.
  
Tot això sense perjuí que pugueu exercitar qualsevol altre recurs o acció que estimeu procedent.
  
Cosa que us comunique als efectes oportuns.